
Casgliadau Adfyfyriol â Chymorth (ARC) 

Mae’r cwestiynau cychwynnol isod wedi’u creu fel enghreifftiau. Ni fwriedir iddi fod yn rhestr gyflawn, ond yn hytrach yn awgrymiadau cychwynnol i’r defnyddiwr i ddatblygu’r eirfa sy’n ofynnol i adfyfyrio’n effeithiol. 



Teimladau

Beth yw eich teimladau (cychwynnol/adfyfyriol) ynglŷn â’r profiad?

Cofio 

Allwch chi restru…
…yr agweddau o’r wers a aeth yn dda?
…elfennau’r profiad dysgu a oedd yn siomedig? 
…unrhyw ffactorau a ddylanwadodd ar y dysgu/profiad?
…manteision y sesiwn gloi / prif sesiwn addysgu / cyflwyniad? 

Beth ddigwyddodd…
…yn ystod prif gorff y wers?
…pan gafodd y dysgwyr anawsterau?
…yn ystod cyfnodau pontio?

Sut gwnaeth…
…y defnydd o adnoddau effeithio ar y dysgu? 
…y dysgwyr ymateb i wahanol adrannau’r wers?
…y gwahaniaethu a oedd wedi’i gynllunio fodloni anghenion unigol y dysgwyr?

Pam gwnaeth…
…y dysgwyr gymryd rhan fel y gwnaethant?
…amser ddod yn broblem?

Beth oedd…
…y prif feysydd datblygiad yn y sesiwn heddiw?

Pwy wnaeth…
…symbylu’r dysgu yn gyffredinol?
…fonitro’r amgylchedd dysgu?
…gymryd y cyfrifoldeb am Asesu ar gyfer Dysgu (AagD)?


Deall  

Beth fyddai’n enghraifft o…
…ddysgu ac addysgu effeithiol yn ystod y sesiwn?
…cymhelliad uchel/isel yn ystod y sesiwn?
…addysgeg ardderchog yn ystod y sesiwn?

Eglurwch pam …
…y gallai’r dysgu fod wedi bod yn fwy effeithiol?
…y rhoddoch y radd a wnaethoch am y wers?

Cymhwyso er mwyn Deall

Ble arall fyddech chi’n gweld…
…addysgeg benodol ar waith heddiw?
…y technegau rheoli dosbarth a ddefnyddiwyd heddiw?
…y strategaethau sillafu a ddefnyddiwyd heddiw?

Pa gwestiynau fyddwch chi’n eu gofyn …
…i uwch reolwyr o fewn yr ysgol?
…i’ch athro dosbarth?
…i’ch tiwtor prifysgol?
…i’ch dysgwyr?





Dadansoddi

Pam byddai rhywun arall yn meddwl…
…bod y sesiwn hon yn effeithiol / aneffeithiol?
…eich bod wedi datblygu eich sgiliau addysgu?

Beth fyddech chi’n ei ddweud wrth rywun a ddywedodd... 
…nad oedd y dysgwyr wedi symud ymlaen yn eu dysgu heddiw?
…nad oedd y dysgwyr wedi cyflawni’r amcanion dysgu?
…bod y defnydd o feini prawf llwyddiant yn effeithiol?
…nad oedd lefel y gwaith yn briodol i’r dysgwyr?
…bod y dysgwyr wedi cael arweiniad a chyfarwyddiadau clir?
…nad oedd gan y dysgwyr unrhyw syniad ynglŷn â sut i fod yn llwyddiannus?

Beth yw rhai o’r problemau…
…y daeth y dysgwyr ar eu traws?
…y daethoch chi ar eu traws?
…y daeth staff cymorth ar eu traws?

Beth oedd y berthynas rhwng...
…eich cynllunio ac effeithiolrwydd y wers?
…ymddygiad y dosbarth a’u dysgu?
…yr adnoddau a baratowyd ac effeithiolrwydd y dysgu?
… y modd y grwpiwyd y disgyblion a’u llwyddiant?

Sut mae … yn cymharu â …
…y sesiwn hon… y sesiwn ddiwethaf a addysgwyd?
…y gwaith paratoi ar gyfer y sesiwn hon … y cynllunio blaenorol?
…cyrhaeddiad y disgyblion heddiw … chyrhaeddiad blaenorol?
…eich addysgu yn ystod y sesiwn hon … addysgu blaenorol?

Beth achosodd …
…i’r dysgu fod yn effeithiol heddiw?
…unrhyw darfu gan wneud i’r plant golli ffocws ar y dasg?
…llwyddiant cyffredinol y sesiwn heddiw?

Cymhwyso ar gyfer Casgliadau a Gweithredoedd

Sut fyddwch chi’n datrys…
…y brif broblem gyda’r sesiwn heddiw?
…y problemau ymddygiad / diddordeb?
…y problemau yn ymwneud â gwahaniaethu?
…y problemau pontio?

Allwch chi amlinellu …
…sut rydych chi’n bwriadu symud y disgyblion gallu isel / canol / uchel ymlaen?
…y cam nesaf ar gyfer y dosbarth cyfan?
…y camau nesaf ar gyfer unigolion penodol?

Beth fyddech chi’n ei wneud … 
… petai angen dysgu’r wers hon eto? 
…pe na bai’r adnoddau TGCh ar gael?

Sut fyddwch chi’n defnyddio…
…eich adfyfyrio heddiw i symud ymlaen?
…eich ymchwil personol i wella’r addysgu a’r dysgu?
…yr adborth o gyfarfodydd gwerthuso wythnosol i wella eich addysgeg?

Gwerthuso ar gyfer Casgliadau a Gweithredoedd

Beth yw’r…
…agwedd bwysicaf o’r sesiwn heddiw y mae angen rhoi sylw iddi?
…darn pwysicaf o adborth a gafwyd?
…mater pwysicaf i fynd i'r afael ag ef o ran y dysgu gan blant?

Beth yw cryfderau / gwendidau…
… y cynllunio a’r paratoi ar gyfer y sesiwn heddiw? 
…eich addysgu heddiw?
…yr amgylchedd dysgu a grëwyd heddiw?
…eich rheolaeth dosbarth heddiw?
…y strategaethau Asesu ar gyfer Dysgu (AagD) a ddefnyddiwyd heddiw?

Ydych chi’n cytuno / anghytuno â’r…
… theori sy’n sail i’r addysgeg benodol a weithredwyd gennych heddiw?
…adborth a roddwyd gan fentoriaid?


Petaech yn gallu newid un peth am … beth fyddai hynny? 
…y gweithgareddau a wnaed heddiw …
…drefniadaeth yr amgylchedd dysgu… 
…eich addysgu heddiw…

Creu ar gyfer Gweithredu

Mewn sawl ffordd allwch chi…
…roi sylw i fater a nodwyd uchod?
…fodloni anghenion dynodedig y dysgwyr?
…fodelu sut i fod yn llwyddiannus ar gyfer y dysgwyr?
…wobrwyo’r disgyblion sy’n dangos diddordeb?

Sut byddech chi’n addasu …i greu profiad dysgu mwy effeithiol?
…eich cynllunio …
…eich adnoddau …
…eich rhyngweithio gyda dysgwyr…
…eich strategaethau AagD …
…eich gwahaniaethu …

Allwch chi gynnig…
…strategaeth wahanol i gyflawni amcanion dysgu’r sesiwn?
…dull gwahanol o AagD i hybu dysgu pellach?
…strategaeth wahanol i hybu rheolaeth dosbarth?
…system wahanol i wobrwyo / cynorthwyo dysgwyr?
…strategaeth wahanol i ennyn diddordeb dysgwyr ymhellach?

Sut fyddech chi’n gwella…
…eich marcio?
…eich modelu?
…eich gwahaniaethu?
…cymhelliad a diddordeb y plant?
… cariad y disgyblion at ddysgu?
…eich gweithdrefnau asesu?

Allwch chi weld ateb posibl…
… i’r broblem amser?
… i’r prif fater a nodwyd yn y sesiwn heddiw?
… i’r mater rheoli staff?

Sut byddwch chi’n cael gwybod…
…y wybodaeth sydd ei hangen i symud ymlaen?

